Diari Oficial de la Generalitat Valenciana


Sumari del DOGV 8891, del 26-08-2020 (2020/6800)

RESOLUCIÓ de 25 d'agost de 2020, del secretari autonòmic de Seguretat i Emergències, de delegació de competències sancionadores per incompliment de l'apartat 1 de l'article 5 del Decret llei 11/2020, de 24 de juliol, del Consell, de règim sancionador específic contra els incompliments de les disposicions reguladores de les mesures de prevenció contra la Covid-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8891

Data del DOGV
:   26-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6800


Data del document
:   25-08-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * legislació
    * assistència social
    * benestar social
    * política sanitària
    * malaltia infecciosa
    * salut pública

RESOLUCIÓ de 25 d'agost de 2020, del secretari autonòmic de Seguretat i Emergències, de delegació de competències sancionadores per incompliment de l'apartat 1 de l'article 5 del Decret llei 11/2020, de 24 de juliol, del Consell, de règim sancionador específic contra els incompliments de les disposicions reguladores de les mesures de prevenció contra la Covid-19. [2020/6800]  
El Decret llei 11/2020, de 24 de juliol (DOGV 8866, 25 de juliol) estableix el règim sancionador derivat dels incompliments de la regulació de prevenció contra la Covid-19.  
Aquesta norma tipifica com a infracció lleu, en l'article 5, apartat 1, «l'incompliment de l'obligació de l'ús de la mascareta o l'ús inadequat d'aquesta».  
Aquesta infracció, d'acord amb l'article 9, apartat 1, del decret llei podrà sancionar-se, com a màxim, amb una multa fins a 100 euros. Així mateix, la competència per a incoar, instruir i resoldre els procediments sancionadors per infraccions lleus i greus, atribuïda a la Generalitat, correspon, ex article 13.1, a la persona titular de la Secretaria Autonòmica de Seguretat i Emergències.  
Per tot això, i de conformitat amb el que es disposa en l'article 63 de la Llei del Consell, i d'acord amb els articles 8 i 9 de la Llei 40/2015, d'1 d'octubre, de règim jurídic del sector públic, resolc:  
  
Primer  
Delegar en les direccions territorials d'Alacant i Castelló de la Conselleria de Justícia, Interior i Administració Pública l'exercici de les següents funcions:  
- La incoació, instrucció i resolució dels procediments sancionadors derivats de l'incompliment de l'apartat 1 de l'article 5 del Decret llei 11/2020, de 24 de juliol, del Consell, de règim sancionador específic contra els incompliments de les disposicions reguladores de les mesures de prevenció contra la Covid-19.  
  
Segon  
Aquesta delegació d'atribucions podrà ser revocada en qualsevol moment per l'òrgan delegant, de conformitat amb el que s'estableix en l'article 9.6 de la Llei 40/2015, d'1 d'octubre, de règim jurídic del sector públic, així com en l'article 63.5 de la Llei del Consell.  
La delegació de competències efectuada en virtut d'aquesta resolució s'entén sense perjudici que, en qualsevol moment, la persona titular de la Secretaria Autonòmica de Seguretat i Emergències puga reclamar el coneixement i resolució de qualsevol assumpte o expedient en els termes i amb els requisits establits en l'article 10 de la Llei 40/2015, d'1 d'octubre.  
  
Tercer  
En les resolucions, actes o documents que s'adopten per aquesta delegació es farà constar l'autoritat de procedència, i es consideraran dictats per l'òrgan delegant.  
  
Quart  
Aquesta resolució farà efecte des de l'endemà de la publicació en el Diari Oficial de la Generalitat Valenciana.  
  
Contra aquest acte, que posa fi a la via administrativa, podran els interessats interposar un recurs contenciós administratiu en el termini de dos mesos, a comptar de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10.1.a i 46.1 de la Llei de la jurisdicció contenciosa administrativa, o, potestativament, un recurs de reposició davant d'aquest mateix òrgan, en el termini d'un mes, computat en els termes ja exposats, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que els interessats puguen interposar-hi qualsevol altre que estimen procedent.  
  
València, 25 d'agost de 2020.- El secretari autonòmic de Seguretat i Emergències: José María Angel Batalla.